Diari Oficial de la Generalitat Valenciana


Sumari del DOGV 7270, del 09-05-2014 (2014/4059)

ORDE 29/2014, de 6 de maig, de la Conselleria d'Educació, Cultura i Esport, per la qual es modifica un lloc de treball docent existent al centre públic de formació de persones adultes Jordi de Sant Jordi, de la Vall d'Uixó, del cos de mestres al cos de professors d'Educació Secundària.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7270

Data del DOGV
:   09-05-2014

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2014/4059


Data del document
:   06-05-2014

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * funcionari

ORDE 29/2014, de 6 de maig, de la Conselleria d'Educació, Cultura i Esport, per la qual es modifica un lloc de treball docent existent al centre públic de formació de persones adultes Jordi de Sant Jordi, de la Vall d'Uixó, del cos de mestres al cos de professors d'Educació Secundària. [2014/4059]  
La Llei Orgànica 2/2006, de 3 de maig, d'Educació, establix en la seua disposició transitòria primera que els funcionaris del cos de mestres adscrits amb caràcter definitiu, en aplicació de la disposició transitòria quarta de la Llei Orgànica 1/1990, de 3 d'octubre, d'Ordenació General del Sistema Educatiu, a llocs dels dos primers cursos de l'Educació Secundària Obligatòria, en cas que accedisquen al cos de professors d'Educació Secundària, d'acord amb el que preveu la disposició addicional dotze d'esta llei, podran romandre en la seua destinació en els termes que s'establisquen.  
  
L'Orde de 5 de desembre de 2000, de la Conselleria de Cultura i Educació (DOGV 3908, 02.01.2001), regula les condicions d'aplicació d'allò que s'ha previst en la disposició transitòria quarta de la Llei Orgànica 1/1990, de 3 d'octubre, d'Ordenació General del Sistema Educatiu.  
  
Al seu torn, l'Orde de 13 de setembre de 2005, de la Conselleria de Cultura, Educació i Esport (DOGV 5104, 30.09.2005), determina la relació dels llocs de treball docents existents en els centres públics de formació de persones adultes de la Comunitat Valenciana de titularitat de la Generalitat Valenciana.  
Per Orde de 6 de maig de 2009, de la Conselleria d'Educació, es van convocar procediments selectius d'ingrés, accessos i adquisició de noves especialitats en els cossos docents de professors d'Educació Secundària, professors d'escoles oficials d'idiomes i professors tècnics de Formació Professional (DOCV 15.05.2009).  
Una vegada aprovat l'expedient del procés selectiu per Resolució de 16 de setembre de 2010 (DOCV 01.10.2010), aquells funcionaris de carrera del cos de mestres que van superar el procediment d'accés i que complixen els criteris abans descrits, han sol·licitat la transformació del seu lloc de treball en un altre del cos de professors d'Educació Secundària.  
Així doncs, es fa necessari modificar la relació d'un lloc de treball docent existent al centre públic de formació de persones adultes Jordi de Sant Jordi de la Vall d'Uixó, que resulta afectat d'acord amb la normativa mencionada anteriorment.  
Vista la proposta del director general de Centres i Personal Docent, de data 16 d'abril de 2014, i de conformitat amb esta, i fent ús de les atribucions que em conferix l'article 28 de la Llei 5/1983, de 30 de desembre, del Consell,  
  
  
ORDENE  
  
Article únic  
Es modifica el lloc de treball docent al centre públic de formació de persones adultes Jordi de Sant Jordi, de la Vall d'Uixó, establit en l'Orde de 13 de setembre de 2005, que ocupa la funcionària de carrera del cos de mestres que ha accedit al cos de professors d'Educació Secundària, i es transforma la seua pròpia plaça de manera automàtica en lloc del cos de professors d'Educació Secundària i amb l'especialitat corresponent en formació de persones adultes a aquella per la qual haja accedit al cos de professors d'Educació Secundària, segons figura en l'annex de la present orde.  
  
  
DISPOSICIÓ TRANSITÒRIA  
  
Única  
L'efectivitat economicoadministrativa del nomenament amb destinació definitiva serà amb efectes de l'1 de setembre de 2010.  
  
  
DISPOSICIONS FINALS  
  
Primera  
S'autoritza el director general de Centres i Personal Docent perquè, en l'àmbit de les seues competències, dicte la resolució individualitzada oportuna per a l'execució de la present orde.  
  
Segona  
La present orde entrarà en vigor l'endemà de ser publicada en el Diari Oficial de la Comunitat Valenciana.  
  
València, 6 de maig de 2014  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
  
ANNEX  
  
Codi Centre Especialitat primària Especialitat secundària Especialitat secundària FPA  
40440843  
 FPA JORDI DE SANT JORDI  
La Vall d'Uixó FPA Ciències Socials  
 Geografía i Història  
 FPA Ciències Socials